CELEX: 62012CN0377
Language: el
Date: 2012-08-06 00:00:00
Title: Υπόθεση C-377/12: Προσφυγή της 6ης Αυγούστου 2012 — Ευρωπαϊκή Επιτροπή κατά Συμβουλίου της Ευρωπαϊκής Ένωσης

20.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/3
            
         Προσφυγή της 6ης Αυγούστου 2012 — Ευρωπαϊκή Επιτροπή κατά Συμβουλίου της Ευρωπαϊκής Ένωσης
   (Υπόθεση C-377/12)
   2012/C 319/04
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Valero Jordana, S. Bartelt, F. Erlbacher)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει την απόφαση του Συμβουλίου της 14ης Μαΐου 2012 σχετικά με την υπογραφή, εξ ονόματος της Ένωσης, της συμφωνίας πλαισίου εταιρικής σχέσης και συνεργασίας μεταξύ Ευρωπαϊκής Ένωσης και των κρατών μελών της, αφενός, και της Δημοκρατίας των Φιλιππίνων, αφετέρου (2012/272/ΕΕ) στον βαθμό που το Συμβούλιο προσέθεσε νομικές βάσεις σχετικά με τις μεταφορές (άρθρα 91 και 100 ΣΛΕΕ), την επανεισδοχή (άρθρο 79, παράγραφος 3, ΣΛΕΕ) και το περιβάλλον (άρθρο 191, παράγραφος 4, ΣΛΕΕ),
            
         
               —
            
            
               να διατηρηθούν τα αποτελέσματα της προσβαλλόμενης αποφάσεως,
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι και κύρια επιχειρήματα
   
   Με την υπό κρίση προσφυγή, η Επιτροπή ζητεί την ακύρωση της αποφάσεως του Συμβουλίου της 14ης Μαΐου 2012 σχετικά με την υπογραφή, εξ ονόματος της ·Ένωσης, της συμφωνίας πλαισίου εταιρικής σχέσης και συνεργασίας μεταξύ Ευρωπαϊκής Ένωσης και των κρατών μελών της, αφενός, και της Δημοκρατία των Φιλιππίνων, αφετέρου (2012/272/ΕΕ) (στο εξής «προσβαλλόμενη απόφαση»), στον βαθμό που το Συμβούλιο προσέθεσε νομικές βάσεις σχετικά με τις μεταφορές (άρθρα 91 και 100 ΣΛΕΕ), την επανεισδοχή (άρθρο 79, παράγραφος 3, ΣΛΕΕ) και το περιβάλλον (άρθρο 191, παράγραφος 4, ΣΛΕΕ).
   Προς στήριξη της προσφυγής η προσφεύγουσα προέβαλλε ένα μόνο λόγο, ήτοι ότι το Συμβούλιο παρέβη τους κανόνες των Συνθηκών και τη νομολογία του Δικαστηρίου σχετικά με την επιλογή της νομικής βάσης για τη λήψη μέτρου της Ένωσης, συμπεριλαμβανομένης μιας αποφάσεως για την υπογραφή διεθνούς συμφωνίας.
   Η Επιτροπή θεωρεί ότι η προσθήκη των ανωτέρω νομικών βάσεων ήταν περιττή και παράνομη. Πράγματι, οι διατάξεις της ΣΕΣΣ στις οποίες στηρίχθηκε η επιλογή των νομικών βάσεων από το Συμβούλιο αφορούν την συνεργασία σε συγκεκριμένα θέματα πολιτικής, τα οποία αποτελούν αναπόσπαστο μέρος της πολιτικής για ανάπτυξη της συνεργασίας στην ΕΕ και δεν επιβάλλουν περαιτέρω υποχρεώσεις διακριτές από τις επιβαλλόμενες στο πλαίσιο της ανάπτυξης και της συνεργασίας. Συνεπώς, όλες αυτές οι διατάξεις της ΣΕΣΣ εμπίπτουν στο πεδίο εφαρμογής του άρθρου 209 ΣΛΕΕ.